Kražių kapinės

Kražių kapinės – veikiančios kapinės Kelmės rajone, Kražių miestelyje, šiaurės rytų pakraštyje, priešingame Kražantės krante nuo gyvenvietės centro, pravažiavus Vytauto kalną juosiančia Kapų gatve. Kapinės yra dviejų dalių – senosios (aptvertos akmenų mūro tvora) ir naujosios (aptvertos metaline tvora). Užima 1,2701 ir 0,5 ha plotą.Kelmės rajono savivaldybės teritorijoje esančių kapinių sąrašas. Kražių miestelio senosios kapinės Dalis kapinių teritorijos patenka į istorinio miestelio dalį.

Senųjų kapinių  priekyje, tvoros kampe pastatyti tinkuoto plytų mūro trijų dalių arkiniai vartai. Viršūnės papuoštos geležiniais kryžiais–saulutėmis. Banguoto frontono įstiklintoje nišoje įtaisyta angelo su dūdele skulptūrėlė. 1930 m. šie vartai pateko į dailininko Gerardo Bagdonavičiaus akiratį, jis paliko piešinių. Dabartinių vartų architektūra, pagrindinės detalės nepakitusios.Kražių kapinių vartai. 1930 m. limis.lt Tarpukariu kapinės už šių vartų buvo tankiai apaugusios medžiais.Kapinių vartai Kražiuose. Balys Buračas. 1931 m. europeana.eu

 Istorija 

Kapinės kūrėsi netoli parapinės Kražių šv. Mykolo arkangelo bažnyčios, kalvos papėdėje. 1806 m. bažnyčios vizitacijos akte nurodyta, kad tuomet jau buvo įsteigtos atskiros parapinės kapinės. Jų viduryje, aukščiausioje vietoje, 1857 m. pastatyta akmens ir mūro laidojimo koplyčia – buvęs dvarininkų Šiukštų ir Pšeciševskių mauzoliejus. Tuomet parapijos klebonas V. Butavičius buvo atnaujinęs, išgražinęs nykstančią Kražių šventovę, išmūrijęs varpinę. Parapijos kapinėse statomą koplyčią su rūsiais apžiūrėjo pats vyskupas Motiejus Valančius. Įvertinęs klebono darbus, paskyrė jį garbės kanauninku.  

Aplink koplyčią išlikę XX a. pr. antkapių, geležinių kryžių, ažūrinių metalinių tvorelių. Kapinių teritorijoje yra keletas kapų, susijusių su 1893 m. Kražių skerdynių įvykiais, tikintiesiems ginant nuo caro kazokų vienuolyno bažnyčią. Antkapiai pažymėti įrašais, kad čia palaidotas Kražių bažnyčios gynėjas. Tai rodo, kad kražiškiams šeimos narių dalyvavimas gynimo istorijoje buvo pasididžiavimo objektas.Kražių skerdynės ar Kražių „skerdynės“? skrastas.lt 2022-11-28

 Žymūs palaidojimai 

 Vytautas Šustauskas (1945–2023), politikas, Lietuvos laisvės sąjungos įkūrėjas

 Literatūra 



 Šaltiniai 

 Nuorodos 

 Kražių miestelio kapinės cemety.lt

Kategorija:Kelmės rajono kapinės
Kategorija:Kražiai